תלמידה: רות בן שמעון

מטופלת נ' – דו"ח מס' 1

רקע קודם:

מטופלת זו היתה אצלי מספר פגישות, אולם לא נפגשנו מזה למעלה משנה.

הבחורה בגיל 30, יש לה אחות גדולה ממנה ב-3 שנים, וחיה עם אביה ואישתו הנוכחית.

בהיותה בת 15 אימה נפטרה מסרטן. בגיל 18 הרתה וביצעה הפלה- בידיעת אביה.

היא סיפרה שהאכילה שלה מאוד סלקטיבית, אוכלת רק עוגות ומתוקים. הקושי שלה הוא שלאחר פעולת הבליעה מתעורר בה פחד שזה נשאר לה בגרון ושהיא עלולה להיחנק ולמות. מבינה שאין זה הגיוני.

מהמפגשים עלה, שהיא נולדה קטנה ועוד בינקותה היתה פולטת הרבה, האבא היה מעיר לאמא שתקטין לה את המנות. בהמשך היא מספרת מזכרונה, שתמיד היו לה מאבקים ומתיחות עם אימה על רקע האכילה, היא מדגישה שלא היתה לה בעיה לאכול אבל לא הצליחה לסיים את כל האוכל והיא הרגישה כלואה במצב. כמו כן ציינה שהיא מודעת לכך שהיא משדרת קשיחות והתנשאות וגם זה מפריע לה, אבל עניין האוכל היה החשוב ביותר עבורה.

בנוסף, היא היתה כבר במספר קשרים זוגיים, שהמשותף לבני הזוג, שהם לא מוכנים לקשר מחייב איתה, שניים מהם גרושים עם ילדים.

ערכתי לה את האיבחון בשיטת "התדר" – היא הזדהתה מאוד עם הדברים שעלו בו, וזה תרם לה להבין דברים על עצמה. מטרה ששאפה להשיג היא, לאכול אוכל מגוון כמו כולם (שיכלול פירות, ירקות, אוכל מבושל, לחם וכו') והישג משמעותי עבורה בשלב זה יהיה לאכול חצי פיתה עם חביתה בארוחה אחת ושתהיה מסוגלת לאכול בחופשיות גם בפומבי.

בעבודתי איתה היה קושי גדול להגיע אליה, היא לא מזהה את תחושותיה, לא מודעת לכך שהדברים מקבלים ביטוי גם במישור הפיזי. טענה שהיא לא מבינה מה אני רוצה ממנה. הצלחתי להגיע איתה להתקדמות מסויימת דרך מודל אפר"ת, ששיפר במעט את הכעסים שהיו באינטראקציה בעבודה, אולם בכל ניסיון לגעת בנושא האוכל- המגננות הביאו אותה לכך שהתנגדה וביקרה כל שאלה, לא היתה מסוגלת לזהות את הרגשות שחווה, לרבות בהיקשר של אימה, שלא הביעה כל כאב בהקשר לכך: "תראי, אימא שלי נפטרה ומה אני כבר יכולה לעשות, מה את רוצה שאני עכשיו אבכה- זה לא יקרה. היא מתה ובגלל שהייתי קטנה, המשכתי ואני עצמאית ואני מתייחסת לזה כאילו לא היתה לי אמא בכלל וזהו, מה הבעייה? מוכרחים לבכות? לא כולם אותו דבר, אצלי זה לא ככה!"

לאחר מספר פגישות שבהן לא הצלחתי להגיע ולסדוק משהו בחומות המגן שלה, ביקשתי לסיים עם המפגשים, והסברתי שאני לא יכולה לעזור לה בכלים שברשותי, והמלצתי לה לנסות טיפול אחר, המלצתי לה על שטיפה אנרגטית בשיטת דר' נאדר בוטו.

היא אמרה שאינה מסוגלת לחשוב על טיפול או מטפל אחר, ושהיא תחכה שאלמד את הכלים החדשים

(הייתי אז בראשיתם של הסדנאות אצל דר' נאדר בוטו). סיכמנו, ללא התחייבות מצידה כמובן, שכשאדע לבצעה אתקשר להציע לה. וכך היה.

הערה לגבי הקשר עם האב:

הקשר מאוד טוב, נתמכת בו הרבה, לדבריה הוא יודע לדבר איתה ולהרגיע אותה והיא זקוקה לו לצידה בשלבים הראשונים של ניסיונות האכילה.

המפגשים להלן הם מפגשים מאז שחזרה שוב לטיפול.

**פגישה 1 עם המטופלת נ' – בסבב השני**

מה העלה המטופל

היא אמרה שהיא שמחה לחזור לתהליך. לגבי השטיפה האנרגטית אמרה שמבחינתה "זה שטויות, לא מאמינה בזה, אבל אני מסכימה לעשות אותו כי אמרת לי שאני חייבת להאמין שזה עוזר, והפעם אני מוכנה לנסות". הביעה חשש שזה לא ישיג התקדמות ושאני אתאכזב ממנה, כי לא נראה לה שזה ישנה משהו בתפיסתה.

מה חי ונוכח בחדר?

חשש, אימון, נכונות לעשות דרך, תיקווה.

לאחר שיחה ראשונית מקרבת ומחברת היה בירור המטרה מחדש , חזרה על המטרה הקודמת.

הסברתי שאין כאן עניין שתאכזב אותי, כי אין תוצאות מסויימות שאמורה להשיג, ומה שיקרה יהיה לטובתה, וכל מה שיהיה יעיד רק על המקום שנמצאת בו. שיבחתי אותה על כך שהיא לא מוותרת לעצמה ומחפשת מענה למצוקתה, ושזה דורש ממנה המון אומץ, הודיתי לה על האימון שנותת בי, שגם אני מאמינה בה שהיא כנה איתי. היא הבינה שהתהליך יצריך חדירה יותר עמוקה לעולמה הפנימי, ושזה מעכב אותה בחייה בכלל ולא רק בבעיית האוכל, ושהפעם היא מוכנה לכך יותר כי קשה לה, היא רוצה לפתח זוגיות ממקום בריא.

נשימות להתחברות לכאן ועכשיו,

ערכתי לה את השטיפה האנרגטית.

בשטיפה עלה המון כאב של מות אימה, שהיא מרגישה בודדה שאימה עזבה אותה, שהיא אבודה וקורים לה דברים קשים כי אין לה את אימה שתגונן עליה והיא לא מבינה למה הדברים קורים לה (היא התייחסה בעיקר לעניין הקשרים הזוגיים שהיו לה).

תוך כדי השטיפה היה עיבוד של תחושת הלבד והיא אמרה שהיא מבינה שהיא לא באמת לבד, שאחותה ואביה איתה וגם דודתה, אחות אימה שנמצאת בקשר קרוב מאוד ותכוף איתה מאז ומתמיד.

מה זיהינו?

* שיש כאב גדול בהיקשר של מות אימה, ונראה שלא עיבדה את האבל.
* שיש דפוס לא בריא בקשרים הזוגיים שלה, גברים לא בשלים לקשר מחייב, "תפוסים" ושמשהו בהתנהלות שלה לא מאפשר לה קשר ממקום בריא אבל אינה יודעת להסביר את העניין.
* "אני בודדה" – זו היתה מחשבה וכאב שלא היתה מודעת להם וזה הפתיע אותה, כך גם לגבי

הכאב בהקשר של מות אימה.

באיזה כלי השתמשתם?

במפגש זה השתמשתי בנשימות, השטיפה האנרגטית,

מה קרה בעקבות הטיפול?

היא הבינה שיש לה רגשות מודחקים- עד כה דחתה רעיון זה בתוקף,

שיש לה עבודה לעשות אבל הקצב שלה יהיה איטי ושלא יהיה לה קל "אני מבינה שאנחנו הולכות להיפגש עוד הרבה".

היא אמרה שהיא יוצאת בתחושת הקלה שקרה משהו משמעותי בתהליך.

וכמטפלת: תחושת שליחות, התרגשות וסיפוק, כי הייתי במבוי סתום איתה והפעם הצלחתי לחדור במשהו את חומת ההגנה שלה.

מסיפוריה בעבר התרשמתי מקשר אוהב וחם עם אביה, אחותה ודודתה,

אז ביקשתי אותה שעד לפגישה הבאה תראה את ה-"יש" בקשר עם אחותה, אביה ודודתה.

**שיתפתי בפגישה טלפונית וכיוונת אותי למישאוב וחקירת אמונות ליבה.**